Vi mister vores lytning.
Vi bruger omkring 60 procent af vores kommunikationstid på at lytte,
Men vi er ikke særligt gode til det.
Vi husker blot 25 procent af hvad vi hører.
Ikke jer, ikke denne præsentation,
men det er generelt set sandt.
Lad os definere lytning
som at skabe mening ud af lyd.
Det er en mental proces,
og det er en udvindingsproces.
Vi bruger nogle ret cool teknikker til at gøre dette.
En af dem er mønstergenkendelse.
(Støj fra menneskemængde) så hvis jeg til et fest som denne
siger: "David, Sara, hør efter",
Så var der nogle af jer, som satte sig op.
Vi genkender mønstre
for at adskille støj fra signal,
og især vores navn.
forskellighed er en anden teknik vi bruger.
Hvis jeg lod denne lyserøde støj køre i mere end et par minutter,
så ville du bogstavelig talt ikke længere høre den.
Vi lytter efter forskelle,
vi fraregner støj, der ikke ændrer sig.
Og så er der et helt arsenal af filtre.
Disse filtre tager os fra al lyd
ned til den lyd, som vi ofrer opmærksomhed på.
De fleste mennesker er fuldstændig ubevidste
om disse filtre.
Men på en måde skaber de faktisk vores virkelighed,
fordi de fortæller os hvad vores opmærksomhed er rettet mod lige nu.
Et eksempel på det:
Intention er meget vigtig i lyd, i lytning.
Da jeg giftede mig med min kone,
lovede jeg hende at jeg hver dag ville lytte til hende
som var det for første gang.
Det er noget, som jeg dagligt ikke lever op til.
(Latter)
Men det er en rigtig god intention at have i et forhold.
Men det er ikke alt.
Lyd placerer os i tid og rum.
Hvis du lukker dine øjne lige nu i dette rum,
så er du bevidst om størrelsen af rummet
ud fra efterklangen
og hvordan det lyder når lyden rammer overfladerne.
Og du er bevidst om, hvor mange mennesker der er omkring dig
på grund af al mikro-støjen, du modtager.
Og lyd placerer os også i tid,
fordi lyd har altid
tiden indlejret i sig.
Faktisk vil jeg mene, at lytning er den primære måde
vi oplever strømmen af tid
fra fortid til fremtid.
Så, "Klang er tid og mening" -- et godt citat.
I begyndelsen sagde jeg, at vi mister vores lytning.
Hvorfor sagde jeg det?
Det er der mange grunde til.
For det første opfandt vi måder at optage --
først skrift, senere lydoptagelser
og nu ovenikøbet også videooptagelser.
Værdien af nøjagtig og omhyggelig lytning
er simpelthen forsvundet.
For det andet er verden nu så larmende,
(Støj) at med den kakofoni der findes omkring os
visuelt og auditivt,
så er det simpelthen svært at lytte;
det er trættende at lytte.
Mange mennesker søger tilflugt i hovedtelefoner,
men de ændrer store offentlige rum som dette,
delte lydlandskaber,
til millioner af bittesmå personlige bobler af lyd.
I dette scenarie er der ingen, der lytter til nogen.
Vi bliver utålmodige.
Vi vil ikke længere have talekunst,
vi vil have lydstumper.
Og kunsten at samtale
bliver erstattet -- farligt, tror jeg --
af personlig udsendelse.
Jeg ved ikke, hvor lytning der sker i denne samtale,
hvilket desværre er meget almindeligt,
især i Storbrittannien.
Vi bliver mindre og mindre sensitive.
Vores medier bliver nødt til at skrige af os med denne slags overskrifter
for at fange vores opmærksomhed.
Og det betyder, at det er sværere for os at være opmærksomme
på det stille, på det subtile
det underspillede.
Det er et alvorligt problem, at vi er ved at miste vores lytning.
Det er ikke trivielt.
For lytning er vores adgang til forståelse.
Bevidst lytning skaber altid forståelse.
Og kun uden bevidst lytning
kan disse ting ske --
en verden hvor vi overhovedet ikke lytter til hinanden,
er faktisk et meget skræmmende sted at være.
Så jeg vil gerne dele med jer:
Fem simple øvelser, værktøjer, I kan tage med jer,
for at forbedre jeres egne bevidste lytning.
Vil I gerne have det?
(Publikum: Ja.) Godt.
Den første er stilhed.
Bare tre minutters stilhed per dag
er en vidunderlig øvelse
til at nulstille dine ører og rekalibrere
så du kan høre stilheden igen.
Hvis du ikke kan få komplet stilhed,
så gå efter roligt, det er fint nok.
Den anden kalder jeg mixeren.
(Støj) Så selvom du er i et støjende miljø som dette --
og vi bruger alle en masse tid steder som dette --
lyt i kaffebaren
Hvor mange kanaler af lyd kan jeg høre?
Hvor mange individuelle kanaler er der i det mix, som jeg lytter til?
Du kan også gøre det et smukt sted, som ved en sø.
Hvor mange fugle hører jeg?
Hvor er de? Hvor er de bølger?
Det er en rigtig god øvelse
til at øge kvaliteten af din lytning
Tredje øvelse kalder jeg nydelse,
og det er en smuk øvelse.
Den handler om at nyde dagligdagens lyde.
For eksempel er dette min tørretumbler.
(Tørretumbler) Det er en vals.
Et, to, tre. Et, to, tre. Et, to, tre.
Jeg elsker det.
Eller prøv denne her
(Kaffekværn)
Wow!
Hverdagens lyde kan være virkelig interessante hvis du giver dem din opmærksomhed.
Jeg kalder det for det skjulte kor.
Det er omkring os hele tiden.
Den næste øvelse
er formentlig den vigtigste af dem alle,
hvis du kun tager en ting med herfra.
Det er lyttepositioner --
ideen er, at du kan flytte din lytteposition
til hvad der er passende til det, du lytter til.
Det er at lege med filtrene.
Kan I huske, at jeg gav jer de filtre i begyndelsen.
Det er at begynde med at lege med dem som håndtag,
for at blive bevidst om dem og at flytte dem til andre positioner.
Disse er bare nogle af de lyttepositioner,
eller skalaer af lyttepositioner, du kan bruge.
Der er mange.
Mor dig med det. Det er meget spændende.
Og sidst, en forkortelse.
Du kan bruge det i lytning, i kommunikation.
Hvis du er i en af de roller --
og det formentlig alle jer, som lytter til denne præsentation.
forkortelsen er RASA,
hvilket er Sanskrit
for saft eller essens.
Og RASA står for at Modtage (Receive),
hvilket betyder at være opmærksom på personen;
Værdsætte (Appreciate), altså lave små lyde
som hmm, åh, okay;
Opsummering (Summarize), ordet "altså" er meget vigtig i kommunikation;
og Spørg (Ask), stil spørgsmål bagefter.
Nu er det sådan at lyd er min passion, det er mit liv.
Jeg har skrevet en hel bog om det. Jeg lever for at lytte.
Det er for meget at forlange af de fleste mennesker.
Men jeg tror, at hvert eneste menneske
har brug for at lytte bevidst
for at leve fuldt ud --
bundet sammen i tid og rum
til den fysiske verden rundt om os,
forbundet i forståelse af hinanden,
for ikke at snakke om åndeligt forbundet,
for hver eneste åndelige retning jeg kender til
har lytning og fordybelse
i sin kerne.
Det er derfor
vi har brug for at undervise i lytning i vores skoler
som en færdighed.
Hvorfor bliver der ikke undervist i det? Det er skørt.
Og hvis vi kan undervise i lytning i vores skoler,
så kan vi fjerne vores lytning fra den glidebane
mod den farlige, skræmmende verden jeg snakkede om
og flytte den til et sted, hvor alle lytter bevidst hele tiden --
eller i det mindste er i stand til at gøre det.
Jeg ved ikke, hvordan man gør det,
men dette er TED,
og jeg tror, at TED-fællesskabet er i stand til hvad som helst.
Så jeg vil invitere jer til at forbinde jer med mig, forbinde jer med hinanden,
tage denne mission og få bragt lytning på skemaet i vores skoler
og transformere verden - på én generation - til en bevidst lyttende verden --
en verden, der er forbundet,
en verden af forståelse og en verden i fred.
Tak for at lytte til mig i dag.
(Bifald)